<classify> MAMLAKA ya Mapato Tanzania TRA imesamehe jumla ya Sh bilioni 328.4 za riba na adhabu kutoka kwa walipakodi wenye malimbikizo ya madeni, baada ya kuwapatia fursa ya kulipa kodi ya msingi ndani ya mwaka wa fedha 201819.Pamoja na msamaha huo, mamlaka hiyo pia imeendelea kukusanya Sh bilioni 458.58 za kodi ya msingi kutokana na walipakodi 8,687 waliokidhi vigezo kati ya 9.406 waliomba msamaha kutokana na malimbikizo yao ya madeni.Hatua hiyo, imekuja baada ya TRA Julai, mwaka jana kutangaza msamaha kwa walipakodi wenye malimbikizo ya madeni ya riba na adhabu kwa kuwapa fursa ya kulipa kodi ya msingi mara moja au kwa awamu ndani ya mwaka wa fedha wa 201819. Hayo yalielezwa na Naibu Kamishna wa mamlaka hiyo, Msafiri Mbibo wakati akizungumza na waandishi wa habari Dar es Salaam jana kuhusu mafanikio ya mamlaka hiyo katika kipindi cha miaka minne cha utawala wa Serikali ya Awamu ya Tano chini ya Rais John Magufuli.Alisema mpaka sasa, mamlaka hiyo imeshakusanya Sh bilioni 120.01 kutokana na kodi ya msingi inayotakiwa kulipwa na walipakodi waliosamehewa riba na adhabu. Hata hivyo, alieleza kuwa serikali iliongeza muda wa kulipa kutoka muda uliowekwa awali wa Juni 30, mwaka huu hadi Desemba 31, mwaka huu. Pamoja na hayo, Kamishna huyo alieleza juu ya changamoto inayoikabili mamlaka hiyo ya ukwepaji kodi wa makusudi na biashara za magendo kutokana na kuwepo kwa ukanda mrefu wa Pwani, mipaka mingi na rushwa.Aidha, alitaja sababu nyingine za changamoto hizo kuwa ni utunzaji dhaifu wa kumbukumbu na baadhi ya wafanyabiashara wenye nia mbaya kutotumia mashine za kielektronikiEFDs ipasavyo, ikiwa ni pamoja wananchi wengi kutokuwa na utamaduni wa kutoa na kudai risiti. Alisema katika kudhibiti biashara za magendo, TRA imeimarisha kikosi chake maalumu ili kukabiliana na biashara za magendo kinachoitwa FAST Flexible Anti-Smuggling Team. Alisema kikosi hicho kimepatiwa vitendea kazi bora na kuongezewa wafanyakazi wenye weledi ili kuhakikisha magendo yanakoma.Endapo mzigo wowote utakamatwa, utataifishwa, ikiwemo chombo kilichotumika kuusafirisha, iwe ni gari, boti au nyumba iliyotumika kuuhifadhi, alisisitiza. Awali, alibainisha hatua ambazo TRA imepiga katika ukusanyaji kodi ambapo imefanikiwa kuongeza mapato ya serikali kwa miaka minne mfululizo.Alifafanua kuwa mwaka 201516 mapato yalikuwa ni Sh trilioni 12.5, mwaka 201617 Sh trilioni 14.4, mwaka 201718 Sh trilioni 15.5 na mwaka 201819 makusanyo yaliongezeka zaidi kufikia Sh trilioni15.9 . Jumla ya makusanyo yaliyopatikana ndani ya kipindi cha miaka hiyo minne ni Sh trilioni 58.3 ikilinganishwa na Sh trilioni 34.97 kwa kipindi cha miaka minne iliyopita kabla ya hapo.Alieleza kuwa mwaka 201112 TRA ilikusanya Sh trilioni 6.76, mwaka 201213 Sh trilioni 7.88 , mwaka 201314 Sh trilioni 9.52 na mwaka 201415 TRA ilikusanya Sh trilioni 10.81.  <topic>: kitaifa 